# VACANCY DETAILS FOR ADVERTISEMENT /

# MANYLION SWYDD AR GYFER HYSBYSEBU

Please complete the below information for the vacancy. If the vacancy needs to be advertised in both Welsh and English, please complete a separate form for each language.

|  |  |
| --- | --- |
| Job Title / Teitl y Swydd:  | Pennaeth Polisi Rheoliadau Adeiladu |
| Pay Band / Band Cyflog: | Band Gweithredol 2 |
| Group / Grŵp:  | Newid Hinsawdd a Materion Gwledig |
| Division / Is-adran:  | Cynllunio |
| Branch / Cangen:  | Rheoliadau Adeiladu |
| Location / Lleoliad: Please consider if this post could be undertaken Pan Wales or on a split location basis. | Cymru gyfanFodd bynnag, bydd angen teithio i swyddfa Merthyr Tudful o bryd i'w gilydd, am fod nifer o'r tîm wedi'u lleoli yno. |
| Duration of post if temporary / Hyd y swydd os yn dros dro: | Parhaol: |
| Pattern of Working / Patrwm gwaith:If this is a full time post applications will be considered from staff who wish to work part-time or on a job share basis (A business case should be attached in Appoint if full time only is required) | Full time - Llawn amser / Part time – Rhan amser(delete as appropriate)If this is a part-time post please confirm working pattern: |
| **Closing Date / Dyddiad cau:** | François Samuel |
| **Contact name and details /** **Enw a manylion cyswllt:** | 07866 703859 |

|  |
| --- |
| Purpose of Post / Pwrpas y swydd: |
| Bydd deiliad y swydd hon yn gyfrifol am dîm o staff arbenigol, polisi a gweinyddol sy'n ymdrin â'r polisïau rheoli adeiladu sy’n seiliedig ar Ddeddf Adeiladu 1984, yr is-ddeddfwriaeth gysylltiedig – yn bennaf Rheoliadau Adeiladu 2010, a chanllawiau statudol (Dogfennau Cymeradwy). Ers trosglwyddo'r swyddogaeth hon i Weinidogion Cymru yn 2012, mae newidiadau polisi sylweddol wedi cynnwys newidiadau i Ran L (Arbed Tanwydd a Phŵer) a Rhan B (Diogelwch Tân) systemau atal tanau preswyl (systemau chwistrellu). Yn dilyn drychineb Grenfell ac adolygiad Hackitt o ddiogelwch adeiladau wedyn yn 2018, sef 'Building a Safer Future', mae Gweinidogion Cymru wedi cychwyn ar raglen i wneud newidiadau sylfaenol, sydd â'r nod o ddarparu system rheoli adeiladu sy'n sicrhau hyder yn y ffordd mae adeiladau risg uwch yn cael eu dylunio, eu hadeiladu a'u meddiannu. Bwriad rhai elfennau o'r Bill Diogelwch Adeiladau sydd gerbron Senedd y DU ar hyn y bryd yw cyflwyno'r system well honno. Mae Deddf Llesiant Cenedlaethau'r Dyfodol (Cymru) 2015 yn sefydlu cynaliadwyedd ar draws holl feysydd Busnes Llywodraeth Cymru. Mae gan Reoliadau Adeiladu rôl bwysig i'w chwarae wrth helpu i gyflawni amcanion Llywodraeth Cymru mewn perthynas â datblygu cynaliadwy a newid hinsawdd.  |
| Key Tasks / Prif dasgau: |
| Bydd deiliad y swydd yn gyfrifol am y canlynol:

|  |
| --- |
| * Datblygu a rheoli rhaglen o weithgareddau ar gyfer gweithredu amcanion y Papur Gwyn ar Ddiogelwch Adeiladau a'r Bil Diogelwch Adeiladau yng Nghymru, gan gynnwys drafftio is-ddeddfwriaeth, trafod â'r Awdurdod Gweithredol Iechyd a Diogelwch fel y rheoleiddiwr yn Lloegr a chefnogi gweithgareddau mewn perthynas â datblygu cymhwysedd o fewn y diwydiant ac ar gyfer rheoli adeiladu, a safonau gweithredol ar gyfer rheoli adeiladu.
 |

* Rheoli cyllideb flynyddol ar gyfer ariannu ymchwil, cyngor arbenigol a gwaith ymgysylltu, a chyhoeddi gweithgareddau i lywio adolygiad cyfnodol o Rannau A – R o Reoliadau Adeiladu 2010.
* Rheoli adolygiadau o reoliadau adeiladu, gan gynnwys caffael a chomisiynu arbenigwyr allanol, sefydlu gweithgorau diwydiant, ymgynghoriadau cyhoeddus, dadansoddiadau ac ymatebion.
* Rheoli Pwyllgor Cynghori Cymru ar Reoliadau Adeiladu, gan gynnwys recriwtio ac arfarnu perfformiad.
* Gweithio gydag adrannau eraill o fewn Llywodraeth Cymru, a chynrychioli buddiannau Llywodraeth Cymru mewn amrediad o weithgareddau rhynglywodraethol, gan weithio gyda Llywodraeth y DU a'r gweinyddiaethau datganoledig eraill.
* Goruchwylio polisi cyllido Adeiladau Cynaliadwy Llywodraeth Cymru (BREEAM).
* Cynrychioli buddiannau Llywodraeth Cymru wrth ymgysylltu â'r diwydiant adeiladu a'i sefydliadau.
* Datblygu rhaglen waith flynyddol a rheoli adnoddau i adlewyrchu blaenoriaethau gweinidogion.
* Cyfarwyddo a thrafod â Gwasanaethau Cyfreithiol o fewn Llywodraeth Cymru mewn perthynas â darparu cyngor a chymorth cyfreithiol.
* Darparu cyfraniadau effeithiol ar bob agwedd ar fusnes y Llywodraeth (gan gynnwys Cwestiynau'r Senedd, Gohebiaeth Gweinidogion, Cyflwyniadau ac ati) ac ymateb i sylw gan y cyfryngau a darparu cyngor cynhwysfawr sy'n seiliedig ar wybodaeth gadarn;
* Datblygu a chynnal perthynas gynhyrchiol â phob rhanddeiliad mewnol/allanol er mwyn cefnogi'r amcanion uchod, gan gynnwys Gweinidogion a Chynghorwyr Arbennig.
 |

|  |
| --- |
| Welsh Language Requirements / Gofynion Iaith Gymraeg: |
| Nid oes angen sgiliau Cymraeg ar gyfer y swydd hon. |

|  |
| --- |
| Development Opportunities / Cyfleoedd datblygu: |
| * Bydd deiliad y swydd hon yn rhan o'r datblygiadau pwysicaf i safonau diogelwch adeiladau ers Deddf Adeiladu 1984.
* Bydd yn datblygu dealltwriaeth o faes polisi datganoledig sydd â chysylltiadau agos i'r diwydiant adeiladu yng Nghymru a gweddill y DU.
* Bydd yn datblygu perthynas weithio â Gweinyddiaethau eraill y DU yn ogystal â rhanddeiliaid allanol.

Bydd yn datblygu sgiliau ym maes polisi a deddfwriaeth drwy weithio'n uniongyrchol ar ddatblygu deddfwriaeth newydd. |

|  |
| --- |
| **Ar draws yr holl broses bydd y meysydd canlynol yn cael eu profi** |
| **Proffiliau Llwyddiant – Ymddygiadau** |
| **Gweld y Darlun Ehangach** – Sicrhau bod cynlluniau a gweithgareddau yn eich maes gwaith chi yn adlewyrchu blaenoriaethau strategol ehangach, a chyfathrebu'n effeithiol ag arweinwyr uwch i ddylanwadu ar strategaethau'r dyfodol. **Rheoli Gwasanaeth Safonol** – Nodi sut mae'r maes busnes yn cymharu ag arferion gorau'r diwydiant.**Gwneud Penderfyniadau Effeithiol** – Dadansoddi a dehongli'n gywir ddata o amryw ffynonellau i ategu eich penderfyniadau. **Arweinyddiaeth** – Cefnogi, hyrwyddo neu amddiffyn yr hyn rydych yn ei wneud a'ch penderfyniadau, a'r hyn mae eich tîm yn ei wneud a'u penderfyniadau, pan fydd angen gwneud hynny.  |
| **Meini prawf penodol i’r swydd**  |
| 1. Tystiolaeth o sgiliau drafftio cryf, gan gynnwys adroddiadau ffurfiol, gohebiaeth a briffio uwch-reolwyr.2. Tystiolaeth o brofiad sylweddol, uniongyrchol, ôl-raddedig o weithio yn y diwydiant adeiladu mewn rolau arwain a thechnegol, gyda ffocws ar gyrff rheoli adeiladu a rheoliadau adeiladu ar adeiladau presennol ac adeiladau newydd3. Byddwch yn meddu ar sgiliau rhyngbersonol cryf ac yn gallu dangos tystiolaeth o ymgysylltu ag amrediad o randdeiliaid, a dylanwadu arnynt, gyda'r gallu i ddeall ac egluro materion cyfreithiol a thechnegol cymhleth ar lafar ac yn ysgrifenedig. |
| Y Broses YmgeisioBydd dau gam i'r broses ymgeisio.Cam 1Rhaid i ymgeiswyr gwblhau'r ffurflen gais ar-lein a lanlwytho'r dogfennau canlynol: 1. Copi o'ch CV. Ni ddylai hwn fod yn fwy na thair tudalen o A4 (bydd unrhyw beth dros hyn yn cael ei ddiystyru) a dylid ei deilwra i roi sylw i'r canlynol:
	* Manylion eich statws fel Peiriannydd Siartredig, Syrfëwr Rheoli Adeiladau Siartredig neu Bensaer Cofrestredig NEU fanylion profiad arall cyfatebol, derbyniol.

Penodol i'r Swydd 2 – Tystiolaeth o brofiad sylweddol, uniongyrchol, ôl-raddedig o weithio yn y diwydiant adeiladu mewn rolau arwain a thechnegol, gyda ffocws ar gyrff rheoli adeiladu a rheoliadau adeiladu ar adeiladau presennol ac adeiladau newydd.Penodol i'r Swydd 3 – Byddwch yn meddu ar sgiliau rhyngbersonol cryf ac yn gallu dangos tystiolaeth o ymgysylltu ac amrediad o randdeiliaid, a dylanwadu arnynt, gyda'r gallu i ddeall ac egluro materion cyfreithiol a thechnegol cymhleth ar lafar ac yn ysgrifenedig.b) Tystiolaeth o'ch Statws Siartredig neu Gofrestredig (os yw ar gael) fel copi o'ch tystysgrif neu ddyfarniad.Cam 2Bydd ymgeiswyr yr asesir eu bod yn bodloni'r meini prawf gofynnol ar gyfer Cam 1 yn cael eu gwahodd i Gam 2. Bydd hyn yn cynnwys dwy ran: ymarfer senario gwaith (rhoddir manylion i ymgeiswyr ar yr adeg honno) a chyfweliad. Bydd yr ymarfer senario gwaith a'r cyfweliad yn cynnwys cwestiynau sy’n seiliedig ar y Proffiliau Llwyddiant a manylion y swydd a restrir uchod. |

|  |
| --- |
| **Role Specific Questions** – to sift out ineligible candidates / **Cwestiynau penodol i’r swydd** |
| A ydych yn Beiriannydd Siartredig, Syrfëwr Adeiladau Siartredig neu Bensaer Cofrestredig? NEU a oes gennych brofiad arall cyfatebol, derbyniol o INSERT. Sylwer y gofynnir ichi ddarparu tystiolaeth o hwn yn hwyrach yn y broses ymgeisio. |

|  |
| --- |
| Hyderus o ran Anabledd |
| Mae Llywodraeth Cymru yn derbyn y diffiniad cymdeithasol o anabledd, sy'n cydnabod bod rhwystrau mewn cymdeithas sy'n rhoi pobl sydd ag amhariadau neu gyflyrau iechyd, sy’n niwrowahanol neu sy'n defnyddio Iaith Arwyddion Prydain o dan anfantais. Rydym wedi ymrwymo i ddileu rhwystrau er mwyn i bob aelod o staff (neu aelodau newydd posibl o staff) allu perfformio ar ei orau. Rydym yn gwarantu cyfweld ag unrhyw berson anabl sy’n bodloni'r meini prawf gofynnol ar gyfer y swydd. Mae bodloni’r ‘meini prawf gofynnol’ yn golygu bod rhaid ichi roi tystiolaeth ym mhob rhan o’r broses asesu cyn y cyfweliad sy’n dangos eich bod yn bodloni gofynion y disgrifiad swydd. Rydym wedi ymrwymo i ddatblygu pobl anabl yn eu swydd a’u gyrfa. Os oes gennych amhariad neu gyflwr iechyd neu os ydych yn niwrowahanol neu’n defnyddio Iaith Arwyddion Prydain, ac yn dymuno trafod addasiadau rhesymol ar gyfer unrhyw ran o'r broses recriwtio hon neu am drafod sut y byddem yn gwneud unrhyw addasiadau pe baech yn llwyddiannus, e-bostiwch **DesgGymorthCydwasanaethau@llyw.cymru** cyn gynted ag y medrwch a bydd aelod o'r tîm yn cysylltu â chi i drafod eich gofynion ac i ateb eich cwestiynau. |

|  |
| --- |
| Cydraddoldeb ac Amrywiaeth |
| Mae Llywodraeth Cymru wedi ymrwymo i ddarparu gwasanaethau sy'n croesawu amrywiaeth ac sy'n hyrwyddo cyfle cyfartal. Seilir hyn ar Ddeddf Cydraddoldeb 2010 a chedwir at yr ymrwymiadau hyn ym mhob cam o'r broses recriwtio. Ein nod yw sicrhau bod yr ymrwymiadau hyn hefyd yn cael eu hymgorffori yn ein harferion gwaith o ddydd i ddydd gyda'n holl gwsmeriaid, cydweithwyr a phartneriaid.Rydym wedi ymrwymo i fod yn sefydliad gwrth-hiliol ac i gynyddu amrywiaeth yn Llywodraeth Cymru drwy chwalu rhwystrau a helpu ein staff i gyd i wireddu eu potensial. Rydyn ni wedi ymrwymo i recriwtio pobl Dduon, Asiaidd a Lleiafrifoedd Ethnig a phobl anabl sy'n cael eu tangynrychioli yn Llywodraeth Cymru ar hyn o bryd.Rydym yn croesawu ceisiadau gan bawb beth bynnag fo'u hoedran, statws priodasol neu bartneriaeth sifil (â'r un rhyw ac â rhyw arall), amhariad neu gyflwr iechyd, rhyw, cyfeiriadedd rhywiol, beichiogrwydd a mamolaeth, hil, crefydd neu gred, hunaniaeth rhywedd neu fynegiant o rywedd.Rydym yn Hyrwyddwr Amrywiaeth Stonewall ac yn sefydliad Hyderus o ran Anabledd ar Lefel 3 (Arweinydd). Yn allweddol i gefnogi'r gwaith hwn a darparu cymorth cydweithwyr mae pum Rhwydwaith Staff sy'n cael eu noddi gan y Bwrdd, sef Ymwybyddiaeth a Chymorth Anabledd (DAAS); Rhwydwaith y Staff Ethnig Lleiafrifol (MESN); Materion y Meddwl (iechyd meddwl a llesiant); PRISM (Pobl Lesbiaidd, Hoyw, Ddeurywiol, Drawsryweddol, Ryngrywiol +) a Menywod Ynghyd.  |

|  |
| --- |
| Lle Gwych i Weithio i Gyn-filwyr  |
| Mae’r swydd hon yn rhan o fenter [Gwneud y Gwasanaeth Sifil yn Weithle Gwych i Gyn-Aelodau’r Lluoedd Arfog](https://www.llyw.cymru/gwneud-y-gwasanaeth-sifil-yn-weithle-gwych-i-gyn-aelodaur-lluoedd-arfog)  |

|  |
| --- |
| Manteision gweithio yn Llywodraeth Cymru |
| Ble caf i weithio?Ar gyfer llawer o rolau, rydym o blaid cynnig ffordd hybrid o weithio – ‘Gweithio Clyfar’ fel y’i gelwir. Mae’n golygu cyfuniad o weithio gartref a gweithio yn y swyddfa. Efallai y cewch gyfle i weithio gartref gan ddibynnu ar anghenion y busnes ac ymrwymiadau eich tîm Byddwch yn trafod ac yn cytuno ar eich trefniadau gweithio gyda’ch rheolwr llinell pan fyddwch yn ymuno.Byddwn ni'n ystyried ceisiadau gennych i weithio mewn lleoliad penodol oherwydd eich amgylchiadau personol fel cyfrifoldebau gofalu neu amhariad neu gyflwr iechyd. Dywedwch ble yr hoffech weithio yn eich CV, yn y blwch 'Dewis lleoliadau'.Drwy ymgeisio am y rôl hon, byddwch yn barod i weithio yn un o'r lleoliadau canlynol fel eich prif swyddfa:* Caerdydd, Bedwas, Merthyr Tudful, Abertawe, Aberystwyth, Llandudno, Caerfyrddin

Beth yw’r manteision?Mae nifer o fanteision gwych i weithio i Lywodraeth Cymru, gan gynnwys:* Yr ystod cyflog ar gyfer y radd hon yw £67,100 – £76,990
* Byddwch yn cael 31 diwrnod o wyliau yn ogystal â 10 diwrnod o wyliau cyhoeddus a braint
* Rydym yn cynnig trefniadau gweithio hyblyg i'ch helpu i daro’r cydbwysedd cywir rhwng bywyd a gwaith
* Byddwch hefyd yn cael bod yn aelod o [**Gynllun Pensiwn y Gwasanaeth Sifil**](http://www.civilservicepensionscheme.org.uk/members/prospective-members-faq/)

Manteision eraill* Gweithio Hyblyg – Rydym yn helpu staff sydd am reoli’r cydbwysedd rhwng eu bywyd a’u gwaith trwy weithio gartref (gan ddibynnu ar anghenion y busnes ac os yw'n briodol ar gyfer y rôl)
* Patrymau Gweithio – Mae opsiynau gwahanol ar gael: Llawn Amser, Rhan Amser, Rhannu Swydd, Oriau Cywasgedig, Amser Tymor ac ati (gan ddibynnu ar anghenion y busnes ac os yw'n briodol ar gyfer y rôl)
* Cynllun Ceir Gwyrdd – Ichi gael prydlesu car allyriadau carbon isel iawn newydd sbon a thalu amdano drwy’ch cyflog
* Cyllid Cymorth – Benthyciadau cyn talu cyflog ar gyfer amrywiaeth o bethau gan gynnwys: tocynnau teithio tymor, gofal llygaid, offer TG, Cycle2Work a mwy
* Absenoldeb rhiant – 26 wythnos o gyfnod mamolaeth/mabwysiadu ar gyflog llawn a 15 diwrnod o gyfnod tadolaeth
* Amser Lles – Awr les bwrpasol bob wythnos i'w defnyddio yn ystod oriau swyddfa. Boed er mwyn mynd am dro yn y parc lleol, ioga, myfyrdod neu amser yn y gampfa. Amser i chi yw hwn
* Tâl – Incrementau cystadleuol drwy’r bandiau cyflog
* Hyfforddiant a Dyrchafiad – Cyfleoedd hyfforddi a datblygu wedi'i deilwra i'ch rôl
* Cynhwysiant ac Amrywiaeth – Rydym yn annog gweithle cyfoethog ac amrywiol, lle mae pawb yn teimlo eu bod yn cael bod nhw eu hunain, a does neb yn teimlo unrhyw wahaniaethu yn ei erbyn
* Cysylltu â Staff – Mae gennym ystod eang o rwydweithiau bywiog a chroesawgar iawn, ar gyfer: Awtistiaeth, Gofalwyr, Merched Gyda'n Gilydd, PRISM (ein rhwydwaith LGBTQ+) a llawer mwy
* Diogelwch ac Iechyd Galwedigaethol – Timau ymroddedig i roi cymorth a chefnogaeth i staff pan fydd eu hangen fwyaf
* Iechyd Meddwl – Rhaglen Cymorth i Weithwyr a llinell gymorth bwrpasol i gefnogi staff i ofalu am eu hiechyd meddwl
* Offer TG modern – Gliniaduron Office 365 i roi mwy o hyblygrwydd ichi o ran pryd, sut a ble i weithio
* Tri undeb – Mae gennym dri undeb yn ein sefydliad ar hyn o bryd
 |

|  |
| --- |
| ProfessionsPlease note below if the vacancy is aligned to any Profession. For some Professions, the job description will need to be approved by the Head of Profession. Please check this [Head of Professions list (link)](https://documents.hf.wales.gov.uk/id%3AA13423273/document/versions/published) to see if you need approval for this job description before going ahead to the advertising stage. You will be asked to confirm that you have the relevant Head of Profession approval when entering your vacancy on Appoint.For further information please check the [Professions area (link)](http://intranet/English/People/LearningCareerDevelopment/Professions/Pages/Welcome.aspx) on the Intranet. |
|  | Required? Type Yes next to any that apply |
| No Specific Profession Required  | Yes |
| Communications |  |
| Economics  |  |
| Engineering  | Yes - Registered Architect, Chartered Engineer, Chartered Building Control Surveyor or equivalent |
| Facilities Management  |  |
| Finance  |  |
| Health  |  |
| Human Resources  |  |
| Information Technology  |  |
| Inspectors  |  |
| Internal Audit  |  |
| Knowledge Information Management  |  |
| Legal services  |  |
| Marketing  |  |
| Operational delivery  |  |
| Operational Research  |  |
| PA/EA/SEA  |  |
| Planning  |  |
| Policy  |  |
| Procurement and contract management  |  |
| Programme and project management  |  |
| Science  |  |
| Social research  |  |
| Statistics  |  |
| Surveyors  |  |
| Translation  |  |
| Veterinary medicine  |  |